
ACTA APOSTOLICAE SEDIS 


COMMENTARIUM OFFICIALE 


ACTA PII PP. XI 


CONSTITUTIO APOSTOLICA 


MARIANNEN. et GOYASEN. 


DE MARIANNENSIS ECCLESIASTICAE PROVINCIAE DISMEMBRATIONE, NOVAB 
PROVINCIAE GOYASENSIS ERECTIONE, ET GOYASENSIS SEDIS AD METRO- 
POLITANAM ELEVATIONE, 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Quae in faciliorem ecclesiarum gubernationem quaeque in maius cedant 
dominici gregis bonum, ea semper Romani Pontifices suprema sua aucto- 
ritate decernenda curaverunt. Iamvero cum ecclesiastica provincia Marian- 
nensis latissime pateat, ab Apostolica Sede expostulatum est ut in aliquot 
suffraganearum dioecesium utilitatem, eius territorium divideretur nova- 
que exinde erigeretur ecclesiastica provincia. Nos itaque, de venerabilium 
fratrum Nostrorum 8. R. E. Cardinalium Sacrae Congregationi Consisto- 
riali praepositorum consilio, atque habito favorabili voto venerabilium 
fratrum Benedicti Aloisi Masella, Archiepiscopi titularis Caesariensis in 
Mauretania, in Brasiliana Republica Nuntii Apostolici, et Helvetii Gomes 
de Oliveira, Archiepiscopi Mariannensis, omnibus mature perpensis, oblatis 
precibus annuere statuimus. Suppleto igitur, quatenus opus sit, quorum 
intersit vel eorum qui sua interesse praesumant consensu, de Apostolicae 
potestatis plenitudine a metropolitico iure archiepiscopalis Ecclesiae Ma- 
riannensis Goyasensem et Portus Nationalis dioeceses nec non praelaturas 
nullius 8. Ioseph de Alto Tocantins, Jatahiensem, Bananalensem eximimus 

ac subtrahimus, easque in novam ecclesiasticam provinciam Goyasensem 
nune pandam constituimus. Cathedralem insuper Ecclesiam Goyasensem, 
@ metropolitico iure Mariannensis Ecclesiae ita, solutam, ad metropo- 
litanae ecclesiae fastigium et dignitatem, una simul cum eius canoni- 
corum Capitulo, metropolitano denominando, extollimus, cum omnibus 
iuribus, privilegiis et praerogativis, quibus ceterae metropolitanae ec- 
clesiae earumque capitula iure communi vel legitima consuetudine in 
Brasiliana Republica fruuntur. Novae autem huius Goyasensis archidioe- 
cesis elusque pro tempore Archiepiscoporum metropolitico iuri tanquam 
suffraganeas subicimus quas supra diximus Portus Nationalis dioecesim et 
praelaturas nullius S. Ioseph de Alto Tocantins, Jatahiensem et Banana- 
lensem. Goyasensibus praeterea pro tempore Archiepiscopis omnia conce- 
dimus iura, insignia, privilegia et honores, quibus ceteri Archiepiscopi in 
America Latina ad iuris normam et iuxta legitimas consuetudines fruuntur 
et gaudent, praecipue vero ius intra fines suae provinciae Crucem ante se 
ferendi et Pallium adhibendi, quo tamen uti poterunt postquam illud in 
Sacro Consistorio rite expostulatum et obtentum fuerit. Item ipsos pro 
tempore Archiepiscopos iisdem adstringimus oneribus et obligationibus 
quibus ceteri Archiepiscopi iure communi adstringuntur. Nobis denique et: 
Apostolicae Sedi facultatem reservamus ecclesiasticam hance provinciam 
aliter cireumscribendi quovis modo et tempore, quoties id in Domino expe- 
dire visum fuerit. Ad haec autem exsecutioni mandanda praefatum vene- 
rabilem fratrem Benedictum Aloisi Masella, in Brasiliana Republica Nun- 
tium Nostrum, deputamus eique necessarias et opportunas tribuimus 
facultates tum omnes dirimendi controversias in exseeutionis actu quomo- 
dolibet orituras, tum subdelegandi, ad effectum de quo agitur, quemlibet. 
virum in ecclesiastica dignitate constitutum, eidemque onus imponimus adi 
Sacram Congregationem Consistorialem intra sex menses ab his Litteris 
datis computandos authenticum peraectae exsecutionis actorum exemplar 
transmittendi. Praesentes autem Litteras et in eis contenta quaecumque 
nullo unquam tempore de subreptionis vel obreptionis aut nullitatis vitio. 
seu intentionis Nostrae, vel quolibet alio licet substantiali et inexcogitato 
defectu notari, impugnari, vel in controversiam vocari posse; sed eas, tan- 
quam ex certa scientia ac potestatis plenitudine factas et emanatas perpe- 
tuo validas exsistere et fore, suosque plenarios et integros effectus sortiri et. 
obtinere, atque ab omnibus ad quos spectat inviolabiliter observari debere;. 
et si secus super his a quocumque quavis auctoritate, scienter vel ignoran--. 
ter contigerit attentari, irritum prorsus et inane esse et fore volumus et. 
decernimus. Non obstantibus, quatenus opus, sit, regulis in synodalibus,. 
provincialibus, generalibus universalibusque Conciliis editis, specialibus 

vel generalibus constitutionibus et ordinationibus Apostolicis et quibus- 
vis aliis Romanorum Pontificum Praedecessorum Nostrorum dispositio- 
nibus ceterisque contrariis quibuscumque, etiam speciali mentione dignis. 
Volumus autem et mandamus ut harum Litterarum transumptis, etiam 
impressis, manu tamen alicuius Notarii publici subscriptis et sigillo alicuius 
viri in ecclesiastica dignitate vel officio constituti munitis, eadem prorsus 
tribuatur fides, quae hisce Litteris tribueretur si originaliter exhibitae 
vel ostensae forent. Nemini autem has Litteras Nostras dismembrationis, 
evectionis, subiectionis, mandati, statuti, derogationis et voluntatis No- 
strae infringere aut iis contraire liceat. Si quis vero ausu temerario hoc 
attentare praesumpserit, indignationem omnipotentis Dei ac beatorum 
Petri et Pauli, Apostolorum eius, se noverit incursurum. 

Datum Romae apud Sanctum Petrum, anno Domini millesimo nongen- 
tesimo trigesimo secundo, die decima octava mensis Novembris, Pontifica- 
tus Nostri anno undecimo. 


Fr. ANDREAS Card. FRUHWIRTH Fr. R. C. Card. ROSSI 
Cancellarius S. R. E. a Secretis S. C. Consistorialis. 


Ioseph Wilpert, Decanus Collegit Protonot. Apostolicorum. 
Dominicus Spolverini, Protonotarius Apostolicus. 


Loco + Plumbi 


Reg. in Canc. Ap., vol. XLVI, n. 65. - M. Riggi. 


LITTERAE APOSTOLICAE 


ORDO S. HIERONYMI CONGR. B. PETRI DE PISIS SUPPRIMITUR 


Ad perpetuam rei memoriam. — Inter instituta, quae ad animorum 
christifidelium bonum fovendum catholica Ecclesia vigilanti studio con- 
tinentique sedulitate excitanda, sustinenda, tuendaque curat, praecipuum 
fere locum tenent Congregationes religiosorum sive Ordines, qui, orna- 
mentum ac praesidium religionis, temporibus iam ab antiquis floruere 
quavis aetate, hodieque florent. 

At vero tum ob temporum iniurias vel vicissitudines vel mutatas 
condiciones, tum etiam ob humanam fragilitatem rerumque hominum 
imbecillitatem, ex Ordinibus eisdem et Congregationibus aliquando e 
pristino vigore decidere atque imminuta vel nulla esse auctoritate 

quaedam praeteritis iam temporibus visa sunt, ac nunc quoque vi- 
deri possunt. Adversis hisce casibus admoti Romani Pontifices, qui- 
bus sane totius Ecclesiae regimen commissum est, vel reformare vel, uti 
ex pluribus historicis documentis liquet, supprimere etiam sive penitus 
evellere, cum id necessitas vel opportunitas postularent, quandam e reli- 
giosis familiis ad proprii statuti vel Regulae fines adipiscendos minus 
aptam, minime dubitarunt, ut ita tum Ecclesiae universae bono ac tran- 
quillitati, ipsiusque instituti religiosae vitae decori et tutamento consule- 
rent, tum denique socialium rerum opportunitatem aliquando proseque- 
rentur. 

Nostrorum itaque Decessorum ut vestigia premamus in pastorale mu- 
nus Nobis divinitus commissum iugiter intenti, cum Ordinis 8. Hiero- 
nymi Congr. Beati Petri de Pisis res ac negotia Nos instanter admonuerint 
ut opportuna ea praestaremus, quae ad sodalium eiusdem Congregationis 
nec non christifidelium bonum intenderent, Sacrae Congregationi Soda- 
lium Religiosorum negotiis praepositae, aliisque viris rerum huiusmodi 
peritissimis in Domino commisimus ut tandem quid in hac re decernen- 
dum viderent. Ordo enim ille, qui religiosae perfectionis cupidus suarum 
que regularum tenacissimus iam optima christifidelibus exempla exhibuit, 
nunc e quindecim tantum sacerdotibus et quattuor laicis in septem distri- 
butis domos est constitutus, adeo ut in eodem nihil amplius regularis disci- 
plinae haberi possit. Pluribus quidem ab annis Decessores Nostri rec. mem., 
metuentes ut idem S. Hieronymi Ordo fuerit adhuc vitalis, iterum atque 
iterum opera peculiari tum Sacrae Congregationis Episcoporum et Regula- 
rium, tum Sacrae Congregationis Religiosorum negotiis praepositae, tum 
denique Apostolicorum Visitatorum, Ordinem ipsum ad antiquam regula- 
rem vitam rursus reducere et satis vigore imbuere, sed frustra, tentarunt. 
Nos propterea, Sacra denuo audita Congregatione Religiosorum Soda- 
lium negott#is“praeposita, motu proprio, certa scientia ac matura delibe- 
ratione Nostris, deque apostolicae Nostrae potestatis plenitudine, hisce 
«hitteris ea quae sequuntur decernenda statuimus. Nimirum I) Ordinem 
memoratum Sancti Hieronymi Congregationis B. Petri de Pisis ex nunc 
ode .iure supprimimus atque extinguimus; atque omnes, qui ad eumdem 
. pertinent, a religiosis votis quibuslibet sive sollemnibus sive simplicibus, 
-quibus ex eiusdem Ordinis titulo obstricti sint, ex nunc dispensamus et sic 
dispensatos eosdem de facto habere volumus. Aspirantes autem vel stu- 
.dentes vel postulantes aut novitios omnes, si qui exstent, pariter ex nunc 
dimissos declaramus et ad suas cuiusque domos remittimus. II) Omni- 
bus deinceps maneat interdicta delatio habitus eiusdem Ordinis suppressi; 
_sacerdotes vero iam eidem Ordini adscripti in posterum modestam vestem 

elericis saecularibus communem induant. III) Omnes et singulae domus, 
residentiae et cuiusque generis bona, quae ad Ordinem sic per Nos extin- 
etum pertinuerint, ex nune deferantur ad Sanctam Sedem, quae ad nor- 
mam can. 493-494 Codicis iuris canonici de eisdem suo tempore disponet. 
IV) Interea Ordinarii locorum nomine Sanctae Sedis possessionem capiant 
domorum atque ecclesiarum una cum sacra supellectili, rerum omnisque 
generis bonorum ut supra, quae ubique locorum exsistant, deque illorum 
statu rationem reddant huic Sanctae Sedi. Provideant tamen Ordinarii 
ipsi ne Dei cultus vel animorum christifidelium cura aliquid detrimenti 
capiant. V) Volumus autem ut soluti Ordinis sodalium sustentationi, 
fructibus bonorum, quae ad Sanctam Sedem sunt ut supra devoluta, 
quantum fieri potest, provideatur; tributis singulis, qui vel ratione aetatis 
vel defectu sanitatis minime idonei ad munera explenda videantur, annuis 
reditibus a Delegato Apostolicae Sedis determinandis. VI) Ea vero omnia, 
quae hisce Litteris apostolicis Nostris statuimus, exsecutioni mandanda 
committimus venerabili fratri Lucae Hermenegildo Pasetto Episcopo 
titulari Geritano, qui opportuniore modo, per subdelegatum etiam, pro- 
videbit ut sacerdotes eiusdem Ordinis per Nos suppressi, qui apti sint, 
per benevolos Ordinarios vel] dioecesi alicui incardinentur vel sine incardi- 
natione licentiam sacerdotalia officia et ministeria exercendi obtinere 
possint. VII) Cum igitur praefatus Ordo 8. Hieronymi Congregationis 
B. Petri de Pisis hisce Litteris Apostolicis Nostris, ad omnes effectus 
legis, ex integro suppressus extinctusque sit habendus, nullo modo in 
posterum nec sub qualibet specie vel praetextu vitam aboliti Ordinis 
nemini instaurare liceat; neaue ulla ratione ac titulo postulantes vel novi- 
tios a quocumque in posterum admittantur. 

Haec statuimus, mandamus decernentes praesentes Litteras firmas, 
validas atque efficaces iugiter exstare et permanere, non obstantibus 
constitutionibus et ordinationibus Apostolicis, quarum etiam specialis 
mentio in suppressionibus perpetuis fieri debet, ceterisque in contrariis 
quibuslibet. Volumus autem ut praesentium Litterarum exemplis, etiam 
impressis, manu alicuius notarii publici subscriptis et sigillo personae in 
ecclesiastica dignitate constitutae munitis, eadem prorsus fides adhibeatur, 
quae adhiberetur ipsis praesentibus si forent exhibitae vel ostensae. 

Datum Romae apud Sanctum Petrum, sub anulo Piscatoris, die x1 
mensis Ianuarii, anno MDCCCCXXxIl, Pontificatus Nostri undecimo. 


E. Card. PACELLI, a Secretis Status. 

EPISTOLAE 
I 


AD BR. P.D. IOANNEM EVANGELISTAM DE LIMA VIDAL, ARCHIEPISCOPUM 
EPISCOPUM VILLAREGALENSEM, DE LUSITANA SOCIETATE CATHOLICIS 
MISSIONIBUS PROVEHENDIS. 


PIUS PP. XI 


Venerabilis frater, salutem et apostolicam benedictionem. — Suavi 
sane cum gaudio comperimus primos ex ista Lusitana Societate catholicis 
missionibus provehendis alumnos, germen novellum laete in spem Eccle- 
siae subcrescens, post peractum tirocinii cursum solemne iusiurandum 
mox esse daturos. In isto enim, quamvis exiguo, numero iuvenum, qui 
primi Societati ipsi a Nobis exoptatae promotaeque adscribuntur, primum 
placet manipulum agnoscere inter magnanima clericorum laicorumque 
agmina, qui, nihil aliud quaerentes nisi regnum Dei inter infideles amplifi- 
candum, Missionibus sacris apostolorum studio et alacritate sese in per- 
petuum dedicabunt. Quare nos plane confidimus, non modo:regnum Christi 
dilatatum iri, sed novo etiam splendore auctam fore istius gloriam Lusi- 
tanae nationis, cui summae ac perenni laudi tribuitur viam fidei civilique 
cultui propagando per oceanum aperuisse, cuiusque exploratores illi in 
audacibus navigationibus ineundis hoc primum sibi proponebant, sacro- 
sanctam crucem illic erigere, ubi hoc humanae signum redemptionis non- 
dum illuxerat. Nos autem pristinam gloriam renovandam censemus per 
novam istam Societatem, cuius opera ac sedulitate non dubitamus, quin 
in amplissimis quoque Lusitaniae coloniis christianorum multiplicentur 
agmina, sicut in aliis regionibus similium societatum studio et labore iam 
dudum factum esse videmus. Tantam vero laetitiam, tantasque spes a 
Nobis conceptas tibi primum, venerabilis frater, significare voluimus, qui, 
in Societate Lusitana pro Missionibus instituenda, et es mentem Nostram 
recte interpretatus et voluntatem fideliter exsecutus. Quum enim tibi 
maxime semper cordi fuissent collegia ad Missiones promovendas iam insti- 
tuta, quae nunc Societatis novae exstare debent fundamentum, quasi 
vetus truncus, in quem nova sit stirps inserenda, quumque tu peramplae 
Angolensi dioecesi sacrorum Antistes praefuisses, maximam de gravibus 
earum regionum necessitatibus cognitionem tibi experiendo comparasti. 
Illud tamen Nobis, tam difficile munus tibi committentibus, praecipuam 

attulit fiduciam optatis Nostris te egregie responsurum, quod eximiam 
pietatem, constantiam sollertiamque tuam in operando iam diu novera- 
mus. Quae quidem laudes in obeundo munere, tibi duos ante annos deman- 
dato, maxime effulsere, clarioresque etiam factae sunt per illam obser- 
vantiam ac devotionem, quas Sanctae Sedi semper exhibuisti, praesertim 
quum studia Nostra per Apostolicum Nuntium tibi cognita fuerunt. Neque 
vero pauca, neque leviora te perpeti opus fuit: plures quoque gravesque 
labores tibi in tribus domibus regendis apud oppida Tomar, Sernache et 
Cucujaes ferendi sunt. Iure autem optimo tecum laudis consortes esse 
volumus, quotquot sunt gloriosi tui laboris socii et participes, inter quos 
non modo exstant duo isti fortes peritique missionales, quos ad te Ipsi 
Nos misimus, verum etiam ceteri, quos tu quidem in praefatis domibus 
elegisti, vel, episcopis tam laudabiliter consentientibus, ex eorum dioece- 
sibus abduxisti. Quapropter Nobis pergratum contingit singulis istis sacer- 
dotibus edicere, eos temetipsum secutos Nobis profecto paruisse, eosdem- 
que, sicut te, venerabilis frater, de Ecclesia deque missionibus Lusitanis 
bene et egregie meritos esse. Complectentes praeterea cogitatione et animo 
pulcram istam iuventam, cui paterne moderaris, Nobis placet spem, in 
quam devenimus, declarare, singulos omnes a Deo vocatos in nobili pro- 
posito consilioque suscepto divina gratia fideliter permansuros. Denique 
ad eos alumnos, qui sacro iurisiurandi vinculo adstringi Societati con- 
tendunt, convertentes oculos, meritas Deo grates agimus et habemus, quod 
in animis eorum sensus tam generosos tamque nobiles infudit. Vota autem 
paterna facimus, ut huiusmodi ipsorum animi affectus altiores in dies ac 
vividiores fiant, idque exemplar feliciter consequantur, quod divinus Re- 
demptor omnibus suis administris proposuit per illa verba: «sal terrae et 
lux mundi ». Hisce votis animique sensibus, in auspicium caelestium mune- 
rum, inque Nostrae caritatis signum, tibi, venerabilis frater, operis tui 
sociis, trium collegiorum pro Missionibus sodalibus, cunctisque nascentis 
Societatis benefactoribus et adiutoribus, apostolicam benedictionem per- 
amanter impertimus. 

Datum Romae apud Sanctum Petrum, die xxiv mensis Octobris in 
festo Sancti Raphaélis Archangeli, anno MDCCCCXxxU, Pontificatus Nostri 
undecimo. 


PIUS PP. XI 

II 


AD R. P. FERDINANDUM NAPOLI, CONGREGATIONIS CLERICORUM REGULARIUM 
A 8. PAULO PRAEPOSITUM GENERALEM, QUARTO ABEUNTE SAECULO AB 
ORDINIS APPROBATIONE. 


PIUS PP. XI 


Dilecte fili, salutem et apostolicam benedictionem. — Suavi quodam 
iucunditatis sensu nuper comperimus te tuosque Congregationis a S. Paulo 
sodales centenaria apparare sollemnia in diem 18 huius mensis, quarto 
abeunte saeculo, postquam Clemens VII f. r. Decessor Noster istum Ordi- 
nem adprobavit. Beneficia enim a Deo accepta sollemni commemoratione 
recolere et maiorum gesta ad exemplum revocare, proprium est nec 
parva nec angusta sentientis animi; optimo igitur consilio tot religio- 
sae familiae vestrae laudes et decora, tam longo aetatum cursu fulgentia, 
grata repetere memoria et aemulari aeque studetis. Nemo sane ignorat. 
Congregationem a 8S. Paulo ideo a sanctissimo viro Antonio Maria Zaccaria. 
conditam fuisse, ut cum ceteris clericorum regularium Ordinibus magno- 
pere conferret ad morum reformationem, quam paulo post Concilium Tri- 
dentinum perficiendam curavit. Huic vero nobilissimo fini assequendo 
nihil visum est conditori vestro eiusque sociis opportunius, quam Paulum 
Apostolum patronum et exemplar seligere, eiusque de Iesu crucifixo doce 
trinam fideliter amplecti et late in pepulum penitusque evulgare. Ita, 
auspice sancto Paulo, societas vestra ab urbe Mediolanensi in Italiam alias- 
que nationes propagata est, eiusque sodales patres Barnabitae, qui nuncu- 
pantur, verbi Dei praedicationi instantes, recessus spirituales sacrasque 
in populo expeditiones foventes, cultum Deo debitum, per triduanam prae- 
sertim Eucharistiae adorationem, promoverunt, et Sacramentorum usum, 
praeter sui temporis consuetudinem, frequentiorem reddidere. Quapropter 
idem patres ab ipsis sacrorum Antistitibus ad paroecias et clericorum 
Seminaria moderanda non raro quaesiti sunt. Hanc autem peculiarem 
sibi laudem inter ceteras compararunt, quod eximiam quandam urbani- 
tatem ac lenitatem in alendis erudiendisque adulescentibus prae se tule- 
runt; quam quidem virtutem eiusque salutares fructus ipsi admirati sunt 
sanctissimi viri Carolus Borromaeus et Franciscus Salesius, et palam exhi- 
buerunt plures e collegiis Barnabitarum alumni, qui de Ecclesia et patria 
bene meriti sunt. Neque sancti Pauli, patroni vestri, aemulandi studium 
minus enituit in infidelibus evangelizandis, quos per dissitas quoque ter- 

ras, praesertim in Asia, nullis laboribus et periculis parcentes, sodales 
vestri quaesiverunt; quod quidem animarum studium ad coniunctionem 
quoque populi Norvegiensis et Russici cum Ecclesia catholica fovendam, 
non parum exacuit. Longum autem est omnia persequi istius Ordinis pro- 
merita; sed praeter ea, quae breviter memoravimus, hoc adiicere Nobis 
placet, plures e vestra societate viros exstitisse, qui vitae sanctitate, hono- 
ribus, muneribus, scientiis, litteris, rebusque gestis claruerint; nec defuisse, 
qui tentandis naturae viribus, caelique praesertim legibus dimetiendis 
operam dederint, inter quos recenti exstat memoria P. Franciscus Denza, 
rerum physicarum peritissimus, quem Decessor Noster f.r. Leo XIII 
Vaticanae speculae praefecit, ut per eum in partem veniret mirabilis illius 
operis, quo totius caeli imago per tabulas photographicas luculenter refe- 
retur. Haec quidem omnia memorantes et praeclaram erga Apostolicam 
Sedem istius Ordinis fidelitatem probe noscentes, saecularia sollemnia 
proxima faustis felicibusque prosequimur votis, libenterque hac utimur 
opportunitate, ut paternae Nostrae erga te, dilecte fili, tuosque sodales 
benevolentiae sensus, hisce litteris, testemur. Dum autem meritas Deo 
grates vobiscum agimus et habemus ob tanta beneficia societati vestrae 
conlata, omnes istius Congregationis sodales vehementer hortamur, ut ex 
hac quater saecularis eventi faustitate sumant vires et animos ad maiora 
et ampliora in rei religiosae et civilis bonum prosequenda. Auspicium vero 
caelestium munerum, quae vobis a Deo enixe adprecamur, praecipuaeque 
caritatis Nostrae pignus, apostolicam benedictionem tibi, dilecte fili, 
cunctaeque Congregationis, cui praees, sodalibus peramanter in Domino 
impertimus. 

Datum Romae apud Sanctum Petrum, die ym mensis Februarii, anno 
MDCCCCXxxIII, Pontificatus Nostri duodecimo. 


PIUS PP. XI 

ACTA SS. CONGREGATIONUM 


SACRA CONGREGATIO CONSISTORIALIS 


I 
DE GUAYANA 


DIVISIONIS ET ERECTIONIS PRAEFECTURAE APOSTOLICAE «DE ALTO ORINOCO» 


DECRETUM 


Quo melius pleniusque consuleretur spiritualibus necessitatibus fidelium, 
qui degunt in regione vulgo « Amazonas » et in territorio paroeciae « La 
Urbana », intra fines dioecesis de Guayana in Venezuelana Republica, sup- 
plices preces ad Apostolicam Sedem porrectae sunt, ut nova praefectura 
apostolica ibi constitueretur. 

Quapropter Sanctissimus Dominus Noster Pius div. Prov. PP. XI, 
instante R. P. D. Apostolico Nuntio penes Venezuelanam Rempublicam, 
habitisque secundis suffragiis Episcopi de Guayana, hoc praesenti Consi- 
storiali decreto, memoratum territorium a dioecesi de Guayana separat et 
in praefecturam apostolicam « De Alto Orinoco » nuncupandam erigit, quae 
ad normam iuris, Sacrae Cohgregationi de Propaganda Fide plane :subii- 
cietur. 

Huius vero apostolicae praefecturae territorium ita circumscribetur: 
ad septentrionem et septentrionem-orientem ab iisdem finibus politicis 
Status Bolivar iuxta ripam dexteram fluminis Orinoco usque ad confluen- 
tem rivi Chaviripa cum eodem flumine Orinoco, et a memorato confluente 
iuxta ripam sinistram rivi Chaviripa usque ad eius fontes; ac dein per li- 
neam rectam pertingentem ad Serrania Guamapi; ad meridiem-orientem et 
meridiem ab iisdem finibus ac exsistunt politice inter regionem « Amazonas», 
in Republica Venezuelana, et Rempublicam Brasilianam; ad occasum ab 
eodem limite exsistente inter memoratam regionem « Amazonas » et Rem- 
publicam Columbianam. 

Quibus super rebus SSmus Dominus Noster edi iussit praesens Consi- 
storiale decretum perinde valiturum ac si desuper Litterae sub anulo 
Piscatoris expeditae forent. Ad cuius exsecutionem vero R. P. D. Fernan- 
dum Cento Archiepiscopum Seleuciensem in Syria, Apostolicum Nuntium 

in Venezuelana Republica, deputare dignatus est, eidem necessarias et 
opportunas tribuens facultates, etiam subdelegandi, ad effectum de quo 
agitur, quemlibet virum in ecclesiastica dignitate constitutum; onere tamen 
eidem imposito ad Sacram Congregationem Consistorialem mittendi, intra 
sex menses a praesentibus litteris acceptis, authenticum exemplar actus 
peractae exsecutionis. 

Contrariis quibuscumque non obstantibus. 

Datum Romae, ex aedibus Sacrae Congregationis Consistorialis, die 
5 mensis Februarii anni 1932. 


Fr. R. C. Card. Rossi, a Secretis. 


L. S. 
V. Santoro, Adsessor. 


II 
DESIGNATIO ORDINARII PRO APPELLATIONE 


Iuxta can. 1594 § 2 Codicis iuris canonici, pro appellatione Exmus 
et Revmus Diius Archiepiscopus Goanus designavit Ordinarium 8. Tho- 
mae de Meliapor. ‘ 

Quam designationem Sacra Congregatio Consistorialis die 8 Martii 1933 
approbavit. 


SACRA CONGREGATIO CONCILI 


GALLIPOLITANA 
FUNERUM 


Die 24 Maii et 15 Novembris 1930 

SPECIES FACTI. — Die 28 Augusti 1928 parochi civitatis Gallipolitanae 
penes hanc 8S. Congregationem conquesti sunt quod generatim sui paro- 
chiani, post obitum, «sono trasportati per l’esequie a chiesa che non 6 
mai quella della propria parrocchia; gli aseritti a confraternite vanno alla 
chiesa della propria confraternita, e per i non ascritti a confraternite la 
famiglia paga un tanto, qui detto offerta, a una confraternita, e il defunto 
é accolto per l’esequie nella chiesa di detta confraternita. Nell’uno e nel- 
laltro caso il parroco non ha altro da fare che benedire la salma e accom- 

pagnarla alla chiesa dove han luogo le esequie; e per questa associatio 
eadaveris ha solo un meschinissimo compenso e nulla ha (portio paroecialis) 
per il suo diritto e dovere di esequie violato ». 

Quapropter duae circa funera proponebantur quaestiones, quarum 
altera ad electionem refertur ecclesiae funerantis cum adnexo iure exse- 
quias in eadem persolvendi, altera solutionem spectat portionis paroe- 
cialis, proprio defuncti parocho debitae. 

Quoad primum, in civitate Gallipolitana praxis viguit, vi cuius si quis, 
dum in vivis est, alicui ex confraternitatibus ibi exstantibus sese adscribit, 
ipso facto ecclesiam funerantem hac adscriptione se elegisse praesumitur. 
Idipsum censetur, si quis ex heredibus, etsi nullo praehabito expresso 
mandato, certam pecuniae summam solvendo, quae offerta dicitur, alicui 
confraternitati defunctum adscribit. 

In utroque autem casu, itemque quando funera a Capitulo in ecclesia 
cathedrali peraguntur, proprio defuncti parocho non solvitur portio paroe- 
cialis contra praescriptum canonis 1236 § 1 C.I.C., sed oblatio® fit admo- 
dum modica. 

Censent proinde parochi corrigendas esse huiusmodi consuetudines ad 
normam iuris communis sive ratione vinculi spiritualis quo fideles paroe- 
ciae devinciuntur, sive ratione quoque rei oeconomicae. 

Confraternitates e contrario easdem confirmandas esse putant, utpote 
in Codice I. C. expresse non reprobatas, atque usque nunc ab Ordinario 
toleratas. Re enim vera, eligere ecclesiam sui funeris unicuique licere Codex 
statuit in canone 1223 $1, idque sive per se, sive per alium fieri potest, 
cui legitimum mandatum quisque dederit (can. 1226 §2). Cum vero haec 
electio necessario importet ius funerandi, quae res sunt inter se connexae, 
nihil in hac re innovandum esse contendunt, attenta etiam legitima con- 
suetudine. 

Et idem sentiendum de adscriptione defunctorum iisdem confrater- 
nitatibus. Vel enim agitur de defunctis qui antea propinquis et familia- 
ribus hoc mandatum commiserunt, et nemo dixerit hanc electionem, ad 
normam citati canonis 1226 §1, legitimam non esse. Si vero agitur de 
ceteris pro quibus arbitrario ab heredibus haec electio facta est, succurrit 
praesumptio, qua coniici potest hanc fuisse defunctorum voluntatem, 
quam heredes ipsi interpretati sunt atque ad effectum demandarunt. 

Denegant tandem eaedem confraternitates parocho solvendam esse 
his in casibus portionem paroecialem, ab immemorabili nunquam solutam. 

Quem morem sequitur et Capitulum cathedrale in funeribus ab eo per- 
solutis, provocans ad diuturnam consuetudinem a condito Capitulo, a 
saeculo nempe XV usque nunc servatam, atque hac ratione innixum, 

quod iisdem funeribus aliqua confraternitas semper interest, quae portio- 
nem paroecialem seu oblationem parocho persolvit. 


AD IUS VERO QUOD ATTINET, perpendenda in primis sunt praescripta 
Codicis in subiecta materia. Iamvero «ecclesia in quam cadaver pro funere 
transferri debet, ex iure ordinario est ecclesia propriae defuncti paroe- 
ciae, nisi defunctus aliam funeris ecclesiam legitime elegerit » (can. 1216 
§1). Et «ecclesiam funeris... quis eligere potest per se vel per alium cui 
legitimum mandatum dederit; factamque electionem aut mandati conces- 
sionem quolibet legitimo modo probare licet » (can. 1226 §1). Attamen 
«ut electio ecclesiae funeris ;valeat, cadat necesse est vel in ecclesiam 
paroecialem, vel in ecclesiam regularium..., vel in aliam ecclesiam fune- 
randi iure praeditam » (can. 1225). 

Quapropter ex facto adscriptionis alicui confraternitati non sequitur 
necessario eiusdem confraternitatis ecclesiae pro funere legitima electio; 
sunt enim adscriptio et electio res quae necessario non cohaerent; nec 
confraternitates omnes, qua tales, iure funerandi sunt praeditae (Cfr. 
Ferraris, Bibl. can., v. Confraternitates, art. V). 

At, in casibus peculiaribus, si hoc iure ecclesiae confraternitatum po- 
tiuntur, et ex receptis loci usu ac consuetudine confratres omnes in pro- 
pria funerantur ecclesia, iure arguitur eosdem, eo ipso quo alicui confra- 
ternitati nomen. dant, ecclesiam sui funeris designasse. Et hoc satis est, ut 
ad normam citati canonis legitimo modo electa probetur ecclesia funeris. 

Funerandi autem ius multipliciter acquiri potest, S. Sedis nempe aut 
Ordinarii concessione, legitima consuetudine et praescriptione. « Cum 
autem haec consuetudo, animadvertit S. Rota in una Mediolanen. — Iuris 
funerandt (A. A. 8., 1914, p. 556), mixta sit praescriptioni, quippe quae 
laedat iura tertii, planum est in ea requiri etiam conditiones praescrip- 
tionis ». Quod si in casu de quo agitur, omnes istae conditiones non inve- 
niantur, adest tamen aliqua Episcopi concessio, siquidem, prout asseri- 
tur, plures Episcopi hanc praxim, funerandi nempe in ecclesiis confrater- 
nitatum, tolerari permiserunt. Qua admissa legitima praxi, roboratur 
quoque argumentum, quo fideles ex ipsa adscriptione alicui confraterni- 
tati ecclesiam funerantem elegisse praesumuntur. 

Aliter sentiendum est, si de adscriptione defunctorum res sit, ab here- 
dibus proprio marte peracta. Ius enim eligendi ecclesiam funeris, ex citato 
canone 1226 §1, ad unum defunctum, non ad heredes pertinet, nisi legi- 
timum mandatum acceperint; salva tamen contraria consuetudine, quae 
quominus submoveri possit nihil vetat, attentis laesione iuris parochorum, 
nec non incommodis inde facile orituris. 

Quod denique attinet ad solutionem portionis paroecialis, in canone 1236 
§ 1 statuitur: «Salvo iure particulari, quoties fidelis non funeratur in 
ecclesia paroeciali propria, proprio defuncti parocho debetur portio paroe- 
cialis, excepto casu quo cadaver in ecclesiam propriae paroeciae commode 
asportari nequeat ». Ad quam denegandam, in casu, contraria immemo- 
rabilis consuetudo affertur. 

Plura, ut notum est, in praescriptione et in consuetudine praescriptiva 
requiruntur, praesertim in iis quae habent tractum successivum. Ad rem 
in Dianen. — Iuris funerandi (A. A. 8., 1921, pag. 534 sq.) haec leguntur: 
« Ad hoc ut intret praescriptio in habentibus tractum successivum, neces- 
Saria est petitio, repulsa et acquiescentia petentis; in casu agitur profecto 
de re habente tractum successivum, quum Capitulum teneatur toties 
dare portionem canonicam quoties funerat alienos: itaque probandum 
esset a Capitulo se cum effectu denegasse portionem petenti: quod mi- 
nime praestat, cum immo testibus evincere contendat: ch’egli non ha 
pagato mai la quarta funerale, e che mai dal parroco fu richiesta... ». Ideoque 
in casu haec Sacra Congregatio non constare edixit de iure Capituli por- 
tionem paroecialem non solvendi. 

Quae ad casum de quo agitur aptando, cum moderatores confraternita- 
tum portionem paroecialem asserant nunquam solutam fuisse, nec unquam 
a parocho fuisse petitam, deest petitio, repulsa et acquiescentia petentis; 
quapropter praescriptio vel consuetudo praescriptiva nihil operatur. Nec 
eadem portio censeri potest suffecta ab oblatione illa quae a confrater- 
nitatibus parocho solvitur, attenta eiusdem exiguitate, nee non portionis 
paroecialis natura, quae, ut praescribitur in canone 1237 §1, « detrahi 
debet ex omnibus et solis emolumentis, quae statuta sunt pro funere et tu- 
mulatione in taxa dioecesana ». 


RESOLUTIO. — His omnibus perpensis, in plenariis comitiis huius Sacrae 
Congregationis, diebus 24 Maii et 15 Novembris 1930 habitis, proposita 
sunt enodanda haec dubia: 

I. An sustineatur consuetudo quoad adscriptionem confraternitati sive 
vivorum per se, sive defunctorum per heredes, cum adnexo ture funerario, 
im casu; 

Il. An parocho defuncti debeatur portio paroecialis a rectoribus confrater- 
nitatum vel a Capitulo cathedrali, in casu. 

Porro Emi Patres responderunt: 

Ad I. Ordinarius utatur iure suo ad normam canonis 5 Codicis I. C., 
et ad mentem. 

Ad II. Affirmative. 

Facta autem de praemissis Ssmo Dfio Nostro div. Prov. Pio Pp. XI 
relatione per Secretarium huius Sacrae Congregationis in audientiis dierum 
31 Maii et 17 Novembris 1930, Sanctitas Sua easdem resolutiones appro- 


bare et confirmare dignata est. : : 
I. Bruno, Seoretarius. 


SACRA CONGREGATIO RITUUM 


I 
BRIXIEN. 


BEATIFICATIONIS ET CANONIZATIONIS VEN. SERVAE DEI VINCENTIAE GEROSA 
ALTERIUS FUNDATRICIS SORORUM A CARITATE IN OPPIDO LUERE BRI- 
XIENSIS DIOECESIS. 

SUPER DUBIO 


An, stante virtutum et duorum miraculorum approbatione, tuto procedi possit 
ad sollemnem praedictae Venerabilis Beatificationem. 


« Necesse est, scribit S. Gregorius Magnus, ut, cum virtutum nobis 
copia blanditur, ad infirma sua mentis oculus redeat, seseque salubriter 
deorsum premat; nec recta quae egit, sed quae agere neglexit, aspiciat: ut 
dum cor ex memoria infirmitatis atteritur, apud humilitatis auctorem 
robustius in virtute solidetur » (Reg. Past., p. Iv). Id mirifice in Ven. Vin- 
centia Gerosa elucet, cuius sanctitatis lineamenta profundissimae humili- 
tatis nota praecipue nobilitantur. 

Divina praeveniente gratia, inde ab ineunte aetate ad superna innocen- 
tissimae puellae animus ferebatur; et licet parentum negotiis gerendis 
sollers incumberet, illibatae puritatis et candidissimae simplicitatis salu- 
tare mundo effulsit exemplum. Qua vero aestuabat caritate in Deum, ea- 
dem in proximum ferebatur; atque puellas pietate excolere, et per honestas 
recreationes ab animae discrimine arcere studiose satagebat. Quum vero 
animo altiora appeteret, providentis Dei consilio factum est, ut B. Bartho- 
lomaea Capitanio, quae in eodem pago Luere sanctitatis laude florebat, 
eam sibi sociam et adiutricem in nova condenda Sororum a Caritate Con- 
gregatione adiunxerit. Cui arduo operi prosequendo, praesertim post prae- 
maturam Beatae Fundatricis mortem, quo successu adlaboraverit, Insti- 
tuti, sub eius ductu, mirabilis propagatio et copiosissimi salutis fructus 
percepti apertissime demonstrant. Sed mirabilius illud est quod, quum 
omnium virtutum fulgeret exemplo, tantaque prudentia ac fecunda opero- 

sitate Congregationem regeret ac promoveret, non aliter se aestimari volebat, 
quam omnium novissimam. Unde antistitam vocari nullimode patiebatur, 
sed seniorem tantum: vilissimis quibusque officiis, tamquam sibi propriis, 
laetabatur, atque in Instituto administrando consilii expertem se repu- 
tans, Sorores consulebat, earumque consilium suo praeferebat, et ab omni- 
bus se nihili haberi omni studio nitebatur. Sed incassum. Quo enim magis 
se despici conabatur, eo magis sanctitatis splendor non solum Sororum, 
sed et externorum oculos percellebat. Quod evidentiore modo patuit post 
eius pretiosum obitum, qui die 28 Iunii a. 1847 evenit; Deo sic disponente 
ut, quae pro eius amore humanos honores semper despexerat, ampliore 
gloria vel in hoc mundo extolleretur, et quae, in prosequendo et perficiendo 
opere a B. Bartholomaea Capitanio incepto, tam insignis evaserat, paribus 
cum eadem Beatorum honoribus decoraretur. 

Adornatis itaque tum Ordinaria tum Apostolica auctoritate proces- 
sibus, servatisque de iure servandis, de virtutibus primum, de miraculis 
postea in hac Sacra Congreyatione disceptatum est. 

Ven. Vincentiae Gerosa virtutes heroicas fuisse, die 24 Iulii a. 1927 
decretum fuit. 

Item de duobus miraculis a Deo ad eius intercessionem patratis con- 
stare die 22 Ianuarii hoc eodem anno fuit pariter decretum. 

Approbatis itaque tum heroicis virtutibus, tum miraculis, ut ad Beati- 
ficationem procedi posset, discutiendum supererat dubium: An, stante 
approbatione virtutum et duorum miraculorum, tuto procedi possit ad sol- 
lemnem praedictae Venerabilis beatificationem. 

Dubium hoc in Generalibus Sacrae huius Congregationis comitiis, 
die 7 mensis huius coram Ssmo Domino nostro habitis, Rhus Cardinalis 
Caietanus Bisleti, causae Ponens seu Relator, proposuit. 

Rmi Cardinales, Officiales Praelati et PP. Consultores unanimiter in 
affrmativam convenerunt responsionem. Quam Beatissimus Pater be- 
nigne excepit: caeleste tamen lumen impetraturus, adstantes omnes ut 
secum preces coram Deo effunderent, est hortatus. 

Sententiam Suam pandere quum decrevisset, hanc selegit diem, 13 Fe- 
bruarii mensis, postridie decimiprimi anniversarii Suae in Summum Ponti- 
ficem coronationis. Quapropter ad Se Rmos Cardinales Camillum Laurenti 
S. R. C. Praefectum et Caietanum Bisleti, causae Ponentem seu Rela- 
torem, nec non R. P. Salvatorem Natucci, Fidei Promotorem generalem, 
meque infrascriptum Secretarium advocari mandavit, et, Sacratissimo 
Eucharistico Sacrificio pientissime litato, iisdem adstantibus pronunciavit: 
tuto procedi posse ad sollemnem Venerabilis Vincentiae Gerosa Beatifica- 
tionem. 

Hoe autem decretum publici iuris fieri et in acta 8S. R. C. referri; litte- 
rasque Apostolicas sub anulo Piscatoris, de sollemnibus Beatificationis 
in Vaticana Basilica quandocumque celebrandis, expediri mandavit. 

Die 13 Februarii, anno Domini 1933. | 


C. Card. LAURENTI, Praefectus. 
L. $88. 


A. Carinci, Secretarius. 


II 
PARISIEN.. 


BEATIFICATIONIS ET CANONIZATIONIS VEN. SERVAE DEI CATHARINAE LA- 
BOURE E SOCIETATE PUELLARUM A CARITATE. 


SUPER DUBIO 


An et de quibus miraculis constet in casu et ad effectum de quo agitur 


Venerabilis Catharinae Labouré nomen, quod, dum ea in terris ageret, 
diu sub humilitatis modio delituerat, notum postea atque carum Ecclesiae 
iampridem fecit prodigiosi, quod dicitur, numismatis passim per orbem 
salutaris divulgata devotio, cui promovendae instrumentum Immacu- 
lata Virgo Catharinam adhibere dignata est. 

Genuina S. Vincentii a Paulo filia, in Societate Puellarum a Caritate ab 
eo condita, tota laboriosissimae caritatis exercitiis, per fere integrum reli- 
giosae vitae decursum incubuit in hospitio pro pauperibus senibus Parisiis, 
ubi die 31 Decembris mensis anno 1876 in Domino quievit. 

Eius vitam, pauperum servitio nobilem, heroicis floruisse virtutibus 
decreto Sacrae huius Congregationis, die 19 Iulii anno 1931, declara- 
tum est. 

Verum et miraculorum gloria hanc humilem virginem Deus illustravit. 
Ex pluribus, quae eius intercessioni tribuuntur gratiae, duas sanationes 
diligentissimi actores elegerunt, quae veri miraculi notas praeseferre visae 
sunt. 

Prior sanatio Augustae Taurinorum contigit. Marius Zeme, miles, qua- 
tuor circiter supra viginti annos natus, sub vespere diei tertiae Decembris 
mensis anno 1928 lectica vectus ad princeps militum nosocomium fuit 
deductus, ubi extremae Unctionis munitus fuit sacramento: statimque 
gravissimae chirurgicae operationi suppositus. Dissecto abdomine, ope- 
rantes chirurgi et assistentes medici peritonite acuta purulenta diffusa 

Marium affectum esse suis ipsi oculis viderunt, manibusque contrectave- 
runt, lethalem prorsus aegroti statum iudicarunt, omnemque fere praeci- 
sam esse recuperandae sanitatis spem. Insequenti die quarta sacro viatico 
is fuit confortatus et per totam diem quintam in eisdem immo et peio- 
ribus conditionibus versatus est, ita ut mortem ei imminere medici iudi- 
caverint. 

Effusis precibus, infirmi mater pro filii sui sanitate obtinenda B. M. V. 
deprecabatur; eamdem omnes non paucae, quoquot infirmorum in noso- 
comio degentium curae Filiae a caritate addicebantur, invocabant, expli- 
cita tamen apposita miraculosi signi petitione in sanctitatis dilectae fide- 
lisque Ancillae suae, Catharinae, testimonium. Ante diei sextae Decembrige 
mensis diluculum preces exauditae sunt, et Marius sanatus. 

Medici paucas post horas summam, qua capti fuerant, admirationem 
stuporemque continere non potuerunt, quum tantam, praeter omnem 
exspectationem, factam esse mutationem repperierunt, quantam huiusmodi 
peritonitis omnium ostendebat plena symptomatum cessatio: ideoque 
miraculum agnoscere non detrectaverunt, uti postea in iudicio sub iura- 
menti religione confirmarunt. 

Duo physici periti sanationis perfectionem perstare in iudicio deponunt. 

Tres a Sacra Congregatione adlecti periti diagnosim, prognosim, mira- 
culum et ipsi fatentur. 

Tolosae altera evenit miraculosa sanatio. 

Ioannes Ribet puer’ sexennis Pottiano morbo cervicali, radiographicis: 
quoque tabulis comprobato, inde a Iulio mense anno 1929 fuit affectus 
uti tres curantes medici in iudicio deponunt. Qui morbus omnibus adhibitis 
curis et medicaminibus restitit, quin immo in peius ruit. 

Quum itaque incassum curationes cederent, puer, eius parentes, avia et: 
frater nec non Filiae a Caritate die 19 Novembris anni eiusdem novendiales. 
instituerunt preces pro sanatione a B. Maria V. a numismate miraculoso- 
per Ven. Catharinae intercessionem obtinenda, pueruli pectori de Venera- 
bilis reliquiis particula apposita. 

Die 26 mensis eiusdem, de mane hora 10, puer matrem vocat, quae ac-- 
- currit eumque perfecte sanatum invenit. Sanationem per restitutionem. 
in integrum, prout radiographica experimenta demonstrarunt, curantes. 
medici confirmaverunt, qui eam praeter naturae ordinem evenisse fatentur.. 
Physici periti sanationem perseverare testantur. 

Tres periti a Sacra Congregatione deputati diagnosim et prognosim 
curantium medicorum confirmant, et divino miraculo sanationem tribuunt. 

Servatis itaque omnibus de iure servandis, coram Rmo Cardinali Alexan- 
dro Verde, causae Ponente seu Relatore, antepraeparatoria die 10 Maik 

mensis elapso anno habita sunt comitia, quibus Praeparatoria die 12 Decem- 
bris successere. Congregatio tandem Generalis coram Ssmo D.N. Pio 
Papa XI die 7 mensis huius coacta fuit, in qua Rmus Cardinalis Ponens 
seu Relator dubium proposuit: An et de quibus miraculis constet in casu 
et ad effectum de quo agitur. Rmi Cardinales, Officiales Praelati et PP. Con- 
sultores suum unusquisque pro sua conscientia protulit suffragium. Bea- 
tissimus vero Pater preces effundere hortatus est, ut Sibi maioris luminis 
gratia a Deo daretur; iudicium interim pronuntiare distulit. 

Feriam hance secundam post Septuagesimam, 13 Februarii mensis, 
quae decimi secundi anni Summi Pontificatus Sui fere initium feliciter 
auspicatur, ut Suam proferret sententiam, delegit. Arcessiri itaque mandavit 
Rmos Cardinales Camillum Laurenti S. R. C. Praefectum, et Alexandrum 
Verde, causae Ponentem seu Relatorem, nec non R. P. Salvatorem Natucci, 
Fidei Promotorem Generalem, meque infrascriptum Secretarium, Sacra- 
que devotissime litata Hostia, hisce adstantibus edixit: Constare de duobus 
miraculis, Venerabili Catharina Labouré intercedente, a Deo patratis, scilicet: 
Instantaneae perfectaeque sanationis tum 1° Marit Zeme a gravissima pert- 
tonite purulenta, acuta diffusa; tum 2° puert Ioannis Ribet a gravissimo Pot- 
tiano morbo cervicalit. 

Hoe decretum promulgari et in acta S. R.C. referri mandavit. 

Die 13 Februarii, anno Domini 1933. 


C. Card. LAURENTI, Praefectus. 


L. &S8. 
A. Carinci, Secretarius. 


Il 
LUCEN. IN ITALIA 


BEATIFICATIONIS ET CANONIZATIONIS VEN. SERVAE DEI GEMMAE GAIGANI 
VIRGINIS SAECULARIS. 
SUPER DUBIO 


An, stante approbatione virtutum et duorum miraculorum, tuto procedé 
possit ad sollemnem praedictae Venerabilis Beatificationem. 


Ea est Venerabilis Gemmae Galgani praecipua ac solida gloria, quam 
sibi ipsi generoso animo appetebat Apostolus: Mihi absit gloriari nisi in 
Cruce Domini Nostri Iesu Christi (Gal., VI, 14). Ex hoc vero recolendae 
Dominicae Passionis flagrantissimo studio, quod inde a tenerrima aetate 
virginalem eius animam pie permoverat, nobilissimae quaeque, tamquam 

divina scaturigine, effluxere virtutes. Quas inter commemorare nunc iuvat 
innocentis animae nitidissimum puritatis decus et fervidissimae caritatis 
ardorem. 

Qua quidem succrescente in dies flamma caritatis, pissima virgo, multis 
simul Cruci Domini confixa doloribus, tamquam acceptissimum Deo holo- 
caustum in odorem suavitatis exarsit. Quod si eius brevis simul ac vexatae 
vitae adiuncta haud sivere ut eius internae caritatis impetus actuosiori 
opera in proximorum salutem exterius prodiret, at quis dicat quot suis 
flammescentibus caritate precibus, doloribus ac gemitibus Deo animas 
lucrifecerit sive ut perseverarent in bono sive ut converterentur a malo? 
Illud enim est altissimum vitae contemplativae in Ecclesia officium, ut 
quo coniunctior Deo anima adhaeserit, eo efficacioris orationis auxilio 
Ecclesiam iuvet, et uberiori meritorum copia locupletet. Verum et illud 
perstat cunctis spectabile vitae exemplum, quo humilis haec puella dila- 
benti in vanitatem mundo Jeswm praedicaverit et hune Crucifixvum. Fragi- 
lis corporis viribus brevi consumptis, quinto supra vicesimum anno 
vix explet, Lucae in urbe, vocanti in caelum Sponso, collucente lampade, 
obviam exivit die 11 Aprilis anno Domini 1903. 

Suavissimus eius sanctitatis odor late effusus statim est. Quare in Lu- 
censi Curia, Ordinaria auctoritate super sanctitatis fama, super scriptis et 
super non cultu mature constructi sunt processus. Apud Sacram hance 
Congregationem de causa introducenda disceptatum est, eiusque favora- 
bile votum Benedictus XV fel. rec. benigne excepit, Suaque manu Commis- 
sionem Introductionis causae die 28 Aprilis anno 1920 signavit. Aposto- 
licus super virtutibus processus Pisis fuit confectus. Interim decreta sive 
super approbatione scriptorum sive super servatis Urbanianis decretis 
de cultu Servis Dei non exhibendo, fuerunt edita. Virtutum heroicitas 
die 29 Novembris mensis anno Domini 1931, Ssmo Domino Nostro pro- 
bante, fuit recognita. 

Die vero 5 Februarii mensis anno 1933 duas sanationes Servae Dei 
intercessione obtentas vera esse miracula eadem auctoritate fuit decretum. 

Ut autem ad sollemnem Beatificationem procedi posset, discutiendum 
supererat dubium: An, stante virtutum et duorum miraculorum approba- 
tione, tuto procedi possit ad sollemnem praedictae Venerabilis Beatifica- 
tionem. Dubium hoc Rmus Cardinalis Ianuarius Granito Pignatelli di Bel- 
monte Episcopus Ostien. et Albanen., causae Ponens seu Relator, in Gene- 
ralibus Sacrae huius Congregationis comitiis die 14 mensis huius, coram 
Ssho D.N. Pio Papa XI habitis, proposuit. Rmi Cardinales, Officiales 
8. R. C. Praelati et Patres Consultores in affirmativam sententiam una- 
nimes concessere. Attamen Beatissimus Pater, effusas iam antea preces 

voluit ab iis qui aderant ingeminari, et interim suum distulit proferre 
iudicium. 

Dominicam diem hance in Sexagesima, 19 Februarii, felici instinctu 
elegit, ut Suam proferret sententiam. Etenim Venerabilis Gemma, cuius 
vita, dum in terris degebat, fuit abscondita cum Christo in Deo, etsi aposto- 
licos labores, aerumnas, carceres, naufragia non pertulit, uti in hodierna 
liturgia legitur, sollicitudine tamen totius Ecclesiae in suo corde angebatur, 
enixas iugesque effundens preces et semper mortificationem Iesu in corpore 
suo circumferens (2 Cor., 4, 10). Semen itaque, a Domino eius animae man- 
datum, cecidit in terram bonam, et fructum attulit in patientia. 

Arcessiri idcirco mandavit Rios Cardinales Camillum Laurenti, 8. R. C. 
Praefectum, et Ianuarium Granito Pignatelli di Belmonte, Episcopum 
Ostien. et Albanen., causae Relatorem, nec non R. P. Salvatorem Natucci, 
Fidei Promotorem generalem meque infrascriptum Secretarium, Sacraque 
Hostia religiosissime litata, iisque adstantibus, pronuntiavit: tuto procedt 
posse ad Venerabilis Gemmae Galgani Beatificationem. 

Hoc autem decretum promulgari et in acta S. B.C. referri, nec non 
Apostolicas Litteras sub anulo Piscatoris de sollemnibus Beatificationis, 
in Vaticana Basilica quandocumque celebrandis, expediri mandavit. 

Die 19 Februarii, anno Domini 1933. 


C. Card. LAURENTI, Praefectus. 


L. 
A. Carinci, Secretarius. 


IV 
ROMANA 


BEATIFICATIONIS ET CANONIZATIONIS VEN. SERVI DEI IOSEPHI MARIAE 
PIGNATELLI SACERDOTIS PROFESSI SOCIETATIS IESU. 


SUPER DUBIO 


An et de quibus miraculis constet in casu et ad effectum de quo agitur 


Inter insigniores viros, quos miserentis Dei Providentia sub decimi- 
octavi saeculi finem et deciminoni initium in suae Ecclesiae fulcimen et 
ornamentum suscitavit, merito Ven. Iosephus Maria Pignatelli accensen- 
dus. Ex dynaste Antonio et marchionissa Francisca Moncayo, sanguinis 
nobilitate et christianis virtutibus clarissimis, anno 1737 Caesaraugustae 

in Hispania is ortum duxit. Mature Societatem Iesu est ingressus, in qua 
legiferi patris Ignatii spiritu repletus, mira virtutum omnium specimina 
dedit. Iniqua lege ex Hispaniae regno pulsis anno 1767 sodalibus, noluit 
indulto sponte oblato frui, sed eorum sortis particeps fieri maluit. Tener- 
rima caritate confratribus in itineribus et in variis exsilii stationibus 
maximo fuit auxilio et solamini. 

Invicto animi robore et summa dexteritate eosdem ab insidiis et omne 
genus vexationibus, quantum ei datum erat, liberare nisus est: quin immo 
Ignatianae Societatis formam illibatam servare, novosque alumnos fovere 
et ad religiosas virtutes informare omni studio adlaboravit. Nec satis: 
post Societatis Iesu suppressionem, ad saecularem clerum adactus, Ferra- 
riae et Bononiae sacerdotalibus virtutibus mire effulsit. Tum Colorni in 
Parmensi ditione et Neapoli, Pontificio indulto, dilectae Societatis domos 
instauravit, tum in hac Alma Urbe, ubi die 15 Novembris mensis anno 1811 
sanctam obivit mortem. 

Heroicis virtutibus Servum Dei fulsisse VIII kalendas Apriles anno 1917, 
Benedicti XV fel. rec. auctoritate, ab hac Sacra Congregatione decretum est. 

Ex multis, quae eius intercessioni tribuuntur, signis, sollertes actores 
duas delegerunt sanationes, quae veris miraculis accensendae visae sunt. 
Apostolica auctoritate processus Barcinone et Ebusi constructi sunt, pro 
quorum iuridica vi die 4 Maii anno 1931 editum est decretum. 

Barcinone prior evenit miraculosa sanatio. Maria Bertha Guiu Marti- 
nez peritonaeali tuberculosi afficiebatur, uti chirurgus, duplicem lapara- 
tomiam annis 1925 et 1927 operatus, oculis vidit, manibusque contrectavit. 
Tuberculosis postea pulmones quoque infecit. Quare infaustam progno- 
sim curantes medici ediderunt, quam alter ex ipsis eodem sanationis mane, 
die 21 Novembris anno 1928, confirmavit. Verum, Venerabili Iosepho 
Pignatelli unice invocato, Maria Bertha in instanti, ab omnibus sive pul- 
monum, sive abdominalibus morbis perfecte sanata est, et in bona recu- 
perata valetudine perseveravit; quod quidem, organici morbi natura per- 
pensa, nonnisi miraculo tribui potest; in quam sententiam tum tres curan- 
tes medici, tum tres ab H.S.C. adlecti periti unanimiter conveniunt. 

- Ebusi in Balearibus, in S. Cristophori monasterio Maria ab Assump- 
tione, Canonissa Regularis Ordinis 8. Augustini, in saeculo Antonia 
Palau Torres, arthritismo laborabat: qui vehementius sub gravis lithiasis 
renalis forma prodivit, eamque quatuordecim saltem per annos acerbe 
vexavit. 

Insanabilem fuisse, omnibus perpensis aegrotae adiunctis, morbum 
hunec duo curantes medici edixerunt. Atqui postquam Venerabilis Iosephi 
Pignatelli patrocinium invocasset, Soror Maria extemplo die 29 Martii 

anno 1928 a renali lithiasi et ab omnibus arthritismi consectariis, quibus 
afflictabatur, perfecte et constanter sanata est. . 

Miraculum curantes medici, miraculum tres periti a Sacra Congrega- 
tione deputati conclamant. 

Servato itaque iuris ordine, de his sanationibus apud Rmum Cardina- 
jem Ianuarium Granito Pignatelli di Belmonte, Episcopum Ostien. et 
Albanen., causae Ponentem seu Relatorem, in Antepraeparatoria Congre- 
gatione die 5 Aprilis mensis anno 1932, deinde in Praeparatoria ad Vatica- 
nas Aedes die 22 subsequentis Novembris coram Rmis Sacri huius Coetus 
Cardinalibus, disceptatum est. Denique Generalis Congregatio die 14 ver- 
tentis Februarii coram Ssmo D. N. Pio Papa XI coacta est, in qua Rmus 
Cardinalis Relator dubium proposuit: An et de quibus miraculis constet 
én casu et ad effectum de quo agitur. Rmi Cardinales, Officiales Praelati et 
Patres 8. R. C. Consultores suum, pro sua conscientia, edidere suffragium, 
quod Beatissimus Pater benigne excepit. Preces Se effudisse dixit, eas 
tamen ingeminari et ab iis qui aderant, est hortatus, antequam quid de re 
iudicaret Ipse aperiret. 

Supremam Suam editurus sententiam, diem hanc 19 Februarii mensis, 
Dominicam in Sexagesima, elegit. Opportunum sane consilium. Venera- 
bilis enim Iosephus, uti iam Beatus Paulus Apostolus, multa in animarum 
salutem patravit, multaque est perpessus: ipseque fuit semen mortifica- 
tum, quod in bonam cecidit terram et fructum centuplum suo tempore attulit, 
Societatis Iesu nempe restaurationem, quae tres post annos a Pio VII 
8a. me., universo catholico orbe plaudente, perfecta est. 

Accitis itaque ad Se Rmhis Cardinalibus Camillo Laurenti, S. B.C. 
Praefecto et Ianuario Granito Pignatelli di Belmonte, Episcopo Ostien. 
et Albanen., causae Relatore, nec non R. P. Salvatore Natucci, Fidei Pro- 
motore generali, meque infrascripto Secretario, sacris pientissime operatus, 
Summus Pontifex edixit: Constare de duobus miraculis, Venerabili Iosepho 
Pignatelli intercedente, a Deo patratis; videlicet: Instantaneae perfectaeque 
sanationis I. Mariae Berthae Guiu Martinez a tuberculosi pulmonari cum 
tuberculosi abdominali coniuncta, necnon: II. Sororis Mariae ab Assumptione 
@ lithiasi renali. 

Hoc autem decretum publici iuris fieri et in acta 8. R. C. referri manda- 
vit: die 19 Februarii anno Domini 1933. 


C. Card. LAURENTI, Praefectus. 


L. &S. 
A. Carinci, Secretarius. 

V 


Die 27 Februarii 


S. GABRIELIS A VIRGINE PERDOLENTE 


CONFESSORIS 


Lectio IX legenda iuxta Rubricas 

Gabriel, Assisii in Umbria natus, et Franciscus ob Serdphici civis 
memoriam vocdtus, egrégiam danimi indolem osténdit. Adoléscens, quum 
miseréntis Dei manere, eum ad perfectiérem vitam jamdidum invitantis, 
in morbum incidisset, seculi vanitaétem fastidire cepit. Institatum Cleri- 
cérum a Passiéne ampléctens, Gabriel a Virgine Perdolénte maluit appel- 
lari ad ejisdem gaudiérum et doldrum memoriam perpétuo recoléndam. 
Ipsam omni obséquii génere percdélere, presértim conféctam afflictamque 
Jesu cruciatibus tam dolénter contemplari solébat, ut vim lacrimérum 
profanderet. Illibatum virginitatis florem retinuit, et sue sodalitatis aspe- 
ritate usus, plane mundo crucifixus, inice Deo vixit. Ita brevem vite 
cursum 6mnium virtatum exercitatiéne conficiens, caritatis incéndio vé- 
rius quam vi morbi consimptus, diviné@que Matris ope recreatus, ad 
Superos evolavit anno millésimo octingentésimo sexagésimo secindo. Eum 
deinceps Pius Papa Décimus beatérum, Benedictus vero Decimusquintus 
Sanctérum nimero accénsuit, et Pius Undécimus eius Officium et Missam 
ad univérsam Ecclésiam exténdere dignatus est. 


URBIS Et ORBIS 


Sanctissimus Dominus Noster Pius Papa XI, referente infrascripto 
Domino Cardinali, Sacrae Rituum Congregationi Praefecto, suprascriptam 
lectionem contractam, in festi 8S. Gabrielis a Virgine Perdolente com- 
memoratione recitandam, rite revisam approbavit et benigne concessit: 
servatis de cetero rubricis. Contrariis non obstantibus quibuscumque. 


_ Die 8 Martii 1933. 
C. Card. LAURENTI, Praefectus. 


L. & S. 
A. Carinci, Secretarius. 

SACRA CONGREGATIO DE SEMINARITS 
ET STUDIORUM UNIVERSITATIBUS 


DECRETUM 


INSTITUTUM INTERNATIONALE A S. ANSELMO, DE URBE, PONTIFICIT TITULO 
INSIGNITUR. 


Sanctissimus Dominus Noster Pius PP. XI, referente infrascripto Sa- 
crae huius Congregationis Praefecto, precibus Illmi ac Rmi D. Fidelis De 
Stotzingen, Abbatis Primatis Ordinis S. Benedicti atque Instituti Interna- 
tionalis S. Anselmi de Urbe Magni Cancellarii, benigne libenterque annuens, 
mandare dignatus est ut idem Institutum, in quo S. Theologiae, Iuris cano- 
nici, Philosophiae florent Facultates, titulo Pontificii exornetur. 

Datum Romae, ex aedibus S. Callisti, die xy mensis Ianuarii, in festo 
S. Mauri Abbatis, anno MDCCCCXXXIII. 


C. Card. BISLETI, Praefectus. 


L. & 8. 
E. Ruffini, Secretarius. 

ACTA TRIBUNALIUM 


SACRA PAENITENTIARIA APOSTOLICA 


(OFFICIUM DE INDULGENTIIS) 


I 
DECRETUM 


DE FACULTATIBUS INDULGENTIAS PIIS OPERIBUS AUT DEVOTIONIS OBIECTIS 
ADNECTENDI DEQUE ANALOGIS QUIBUSDAM INDULTIS, TANTUM DIRECTE 
A SACRA PAENITENTIARIA IN POSTERUM CONCEDENDIS. 


Consilium suum persequens rei sacrarum Indulgentiarum reformandae, 
cohaerenter cum iam latis identidem huncin finem postremis hisce tempori- 
bus similibus dispositionibus, Sacra Paenitentiaria Apostolica, quo melius 
ordinentur facultates Indulgentias adnectendi piis quibusdam operibus 
aut devotionis obiectis et alia quaedam analoga indulta, quibus privati 
sacerdotes saepe saepius donari postulant, de expresso mandato Ssmi Do- 
mini Nostri, sequentia statuit ac decernit: 

Concessiones omnes et singulae, piis fidelium associationibus cuius- 
cumque nominis vel naturae, etsi forte sacerdotibus tantum constantibus, 
quovis loco aut tempore seu modo vel titulo hucusque factae, largiendi 
privatis sacerdotibus facultates et indulta quae sequuntur, nempe bene- 
dicendi devotionis obiecta eisque Indulgentias Apostolicas aut Sanctae 
Birgittae, ut aiunt, adnectendi — benedicendi coronas easque (quamque 
pro suo modo) Indulgentiis ditandi — benedicendi crucifixos ad lucran- 
das Indulgentias pio Viae Crucis exercitio pro legitime impeditis adne- 
xas necnon ad plenariam in mortis articulo Indulgentiam acquirendam 
— impertiendi benedictionem papalem in fine concionum — concedendi 
indultum, quod dicunt, altaris privilegiati personalis, praesenti Decreto 
revocantur, abrogantur atque omnino abolentur ita ut ab huius ipsius 
Decreti evulgationis die omni prorsus vi careant omnique efficacia desti- 
tuantur. 

Qui, igitur, sacerdotes hac vel illa ex supra recensitis facultatibus aut 
hoc vel illo ex supra memoratis indultis posthac augeri cupiant, nonnisi 

directe atque immediate a Sacra Paenitentiaria desideratam gratiam se 
obtinere posse sciant, oblatis toties quoties peculiaribus proprii..Ordi- 
narii ad rem litteris commendatitiis. 

Quod vero ad privilegia attinet quibusdam Ordinibus vel Congregatio- 
nibus religiosis concessa benedicendi coronas easque ditandi Indulgentiis 
— adnectendi crucifixis Indulgentias Viae Crucis, in aliquibus rerum adiun- 
ctis etiam absque stationum percursu lucrifaciendas — stationes Viae Cru- 
cis erigendi, haec ipsis manent, ea tamen lege ut in posterum membra 
eorumdem Ordinum vel Congregationum uti eisdem valeant tantum per- 
sonaliter, non autem ita ut ea concedere quoque possint aliis sacerdotibus 
ad eosdem Ordines vel Congregationes non pertinentibus: hi enim omnes 
facultates, usui talium privilegiorum necessarias, tantummodo a Sacra 
Paenitentiaria, modo superius indicato, obtinere poterunt. 

Contrariis quibuscumque, etiam peculiari atque individua mentione 
dignis, non obstantibus. 

Datum Romae, ex aedibus Sacrae Paenitentiariae, die 20 Martii 1933. 


L. Card. LAuRI, Paenitentiarius Maior. 


L. & 8. 
I. Teodori, Secretarius. 


II 
DECRETUM 


PIUM EXERCITIUM, QUOD «HORAM SANCTAM » YVOCANT, INDULGENTIS DI- 
TATUR. 


Iam diu invectum est largiusque in christianum populum inductum 
pium illud precandi genus, quod vulgo « Horam Sanctam » vocant, quod- 
que eo potissimum spectat, ut Iesu Christi Passionem et Mortem in 
fidelium animos revocet et ad flagrantissimum eius amorem, quo ductus 
divinam Eucharistiam suae Passionis memoriam instituit, meditandum 
colendumque ita eos excitet, ut sua ceterorumque hominum admissa 
eluant atque expient. 

Quapropter Ssmus D. N. Pius div. Prov. XI, cum indictum haud ita 
pridem Annum Sanctum, undevicesimo exeunte saeculo a peracta humani 
generis Redemptione, non alio modo auspicari exoptat, quam sollemnem 
eiusmodi celebrationem supplicationemque in Vaticana Basilica partici- 
pando, tum hance opportunitatem nactus, in audientia infra scripto Cardi- 

nali Paenitentiario Maiori die xvi mensis Martii anno MDCCCCXXXIII con- 
cessa, id ipsum piaculare exercitium indulgentiis, quae sequuntur, ditare 
dignatus est: 

1. plenaria christifidelibus omnibus, qui, rite confessi ac sacra Synaxi 
refecti, in quovis templo aut publico vel, pro legitime utentibus, semipu- 
blico oratorio, pium hoc exercitium per integram Horam participaverint 
itemque ad intentionem Suam oraverint; 

2. partiali vero decem annorum iis qui, saltem corde contrito, publice 
vel privatim hoc peregerint. 

Praesentibus, absque Apostolicarum Litterarum expeditione, in per- 
petuum valituris, contrariis quibuslibet non obstantibus. 
Datum Romae, ex aedibus S. Paenitentiariae, die 21 Martii 1933. 


L. Card. LAuRI, Paenitentiarius Maior. 


L. S. 


I. Teodori, Secretarius. 


DECRETUM 


INDULGENTIA DITATUR INVOCATIO QUAEDAM AD 8S. REDEMPTOREM 


Die 23 Martit 1933 


Sanctissimus Dominus Noster Pius divina Providentia Papa XI, in 
Audientia infrascripto Cardinali Paenitentiario Maiori concessa, benigne 
elargiri dignatus est Indulgentiam partialem trecentorum dierum, a chri- 
stifidelibus lucrandam quoties invocationem « Te ergo quaesumus, tuis 
famulis subveni, quos pretioso Sanguine redemisti» saltem corde contrito 
recitaverint. Praesenti in perpetuum valituro absque ulla Brevis expedi- 
tione. Contrariis quibuslibet non obstantibus. 


L. Card. Lauri, Paenitentiarius Maior. 


L. 8. 
I. Teodori, Secretarius. 

IV 


DUBIA 


CIRCA FACULTATES CONFESSARIIS PEREGRINIS CONCESSAS ANNO VERTENTE 
GENERALIS MAXIMIQUE IUBILAEI. 


Sacra Paenitentiaria ad proposita dubia, quae sequuntur: 

1. « Utrum in facultatibus specialibus quas Sacra Paenitentiaria 
tribuit confessariis peregrinis anno vertente Generalis Maximique Iubilaei 
a die m mensis Aprilis anno MDCCCCXxXxmI ad diem 1 usque mensis 
Aprilis anno mMpccccxxxIv * intelligatur inclusa etiam facultas iurisdi- 
ctionis delegatae ad excipiendas in Urbe et suburbio peregrinorum socio- 
rum confessiones». 

2. « Utrum confessarii peregrini durante itinere possint confessiones 
sociorum peregrinorum excipere, necnon uti praedictis facultatibus spe- 
cialibus ». 

Respondit: 

Ad Iu; Affirmative. : 

Ad II™: Affirmative ad primam partem; Negative ad secundam. 
Datum Romae, ex Sacra Paenitentiaria Apostolica, die 30 Martii 1933. 


L. Card. LAuRI, Paenitentiarius Maior. 
L. 8. 


I. Teodori, Secretarius. 


* Cfr. Acta Ap. Sedis, XXV, n. 3, pag. 65. 

DIARIUM ROMANAE CURIJAE 


SACRA CONGREGAZIONE DEI RITI 


Martedi, 7 Marzo 1933, presso l’Emho e Revmiho Signor Cardinale Gaetano 
Bisleti, Ponente della Causa di beatificazione e canonizzazione del Ven. Servo 
di Dio Contardo Ferrini, Professore della Universita di Pavia, si é tenuta la 
Congregazione Antipreparatoria per discutere due miracoli che si asseriscono 
da Dio operati per intercessione del medesimo Venerabile, e che vengono 
proposti per la sua beatificazione. 


Martedi, 21 Marzo 1933, nel Palazzo Apostolico Vaticano, con |’ intervento 
degli Emi e Revi Signori Cardinali e col voto dei Revmhi Prelati e Consul- 
tori teologi, componenti la Sacra Congregazione dei Riti, ha avuto luogo la 
Congregazione Preparatoria sopra due miracoli che si asseriscono da Dio 
operati ad intercessione della Beata Maria Bernarda Soubirous, Vergine, della 
Congregazione delle Suore di Carita e dell’ Istituzione cristiana di Nevers, 
miracoli che vengono proposti per la canonizzazione della stessa Beata. 


SEGRETERIA DI STATO 


NOMINE 


Con Biglietti della Segreteria di Stato, il Santo Padre Pio XI, felicemente 
regnante, si 6 degnato di nominare: 


21 Marzo 1933. L’Illho e Reviho Monsig. Giuseppe Cesarini, Assessore 
della Sacra Congregazione per la Chiesa Orientale. 
21 » fl Rev. Sacerdote D. Acacio Coussa, Assistente della Pon- 
tificia Commissione per la Codificazione del Di- 
ritto Canonico Orientale. 
» Il Revtho Monsig. Giovanni Rosso, Sostituto della Sacra 
Congregazione per la Chiesa Orientale. 


Camerieri Segreti Soprannumerari di S. S.: 


16 Agosto 1932. Monsig. Matteo Theccanat, della diocesi di Kottayam. 
15 Dicembre » Monsig. Raffaele Kuodis, della diocesi di TelSiai. 
» »  Monsig. Vytautas Dikavicius, della medesima diocesi. 

22 Dicembre 1932. Monsig. Antonio Jelen, della diocesi di Brno. 


> > » Monsig. Giuseppe Toman, della medesima diocesi. 
» » » Monsig. Carlo Vecera, della medesima diocesi. 
>» » » Monsig. Antonio Travnicek, della medesima diocesi. 
29 » » Monsig. Giovanni Battista Tadini, della diocesi di Cremona. 
> > » Monsig. Ladislao Kisielewicz, della diocesi di Premislia 
dei Latini. 
» > »  Monsig. Stanislao Okojiski, della medesima diocesi. 
5 Gennaio 1933. Monsig. Enrico Da Ronco, dell’archidiocesi di Udine. 
» » »  Monsig. Giuseppe Cante, della diocesi di Aversa. 
12 ~ »  Monsig. Fiorentino Miller, della diocesi di Fulda. 
» ~ » Monsig. Giovanni Satke, dell’archidiocesi di Cracovia. 
» > »  Monsig. Michele Kozal, dell’archidiocesi di Gniezno. 
» > »  Monsig. Giovanni Szych, della diocesi di Luceoria. 
> » »  Monsig. Casimiro Woznicki, della medesima diocesi. 
26 » »  Monsig. Carlo Sirola, dell’amministrazione apostolica di 
Uzhorod. 
»  Monsig. Ludovico Szentmihalyi, della medesima ammini- 
strazione apostolica. 
» > »  Monsig. Paolo Kertész, della medesima amministrazione 
apostolica. 
» . » Monsig. Giuseppe Pasztor, della medesima amministrazione 
apostolica. 
» - »  Monsig. Antonio Agrimi, della diocesi di Lecce. 
9 Febbraio » Monsig. Mario Bernardi, della diocesi di Cingoli. 
» . » Monsig. Bernardo Marschall, dell’archidiocesi di Colonia. 
» »  Monsig. Pietro Neuenheuser, della medesima archidiocesi. 
22 » »  Monsig. Vincenzo Papenfuss, della diocesi di Danzica. 
24 - » Monsig. Giovanni Brocco (Roma). 
» » » Monsig. Domenico Galletti (Roma). 


Monsig. Giovanni Foschini (Roma). 


Camerieri Segreti di Spada e Cappa Soprannumerari di S. S.: 


11 Febbraio 1932. Sig. Giuseppe Chrzanowski, della diocesi di Culma. 

12 Gennaio 1933. Sig. Enea Giovanni Campbell, della diocesi di Argyll. 

» » » Sig. Giovanni Fougeras de Lavergnolle, della diocesi di 
Limoges. 


Camerieri d’Onore in abito paonazzo di S. S.: 


11 Febbraio 1932. Monsig. Luigi Montini (Roma). 
1 Dicembre » Monsig. Gaetano Gentileschi, della diocesi di Ripatransone. 
8 ~ » Monsig. Bernardo Spangaro, della diocesi di Concordia. 
» » » Monsig. Paolo Martina, della medesima diocesi. 

1 Dicembre 1932. Monsig. Giuseppe Curatola (Roma). 
29 >» » Monsig. Francesco Prikryl, dell’archidiocesi di Olomouc. 
5 Gennaio 1933. Monsig. Michele Stupin, dell’archidiocesi di Colonia. 


Camerieri d'onore di Spada e Cappa Soprannumerari di S. S.: 
18 Settembre 1932. Sig. Giuliano Szycbowski, della diocesi di Culma. 


~ . » Sig. Stefano Cybichowski, della medesima diocesi. 

29 > » Sig. Benedetto Brykezynski, dell’archidiocesi di Leopoli 
dei Latini. 

» > » Sig. Leone Edoardo de Bogorja Podleski, della medesima 
archidiocesi. 

> » » Sig. Paolo Csala, della medesima archidiocesi. 


Cappellani Segreti donore di S.S.: 


9 Giugno 1932. Monsig. Giovanni Kroczek, dell’archidiocesi di Varsavia. 
26 Gennaio 1933. Monsig. Enrico Sommariva (Roma). 


Cappellani d’Onore extra Urbem di S. S.: 
26 Gennaio 1933. Monsig. Filippo Goena, della diocesi di Vitoria. 


Con Biglietti di Sua Eccellenza Reviha Monsignor Maestro di Camera di 
Sua Santita, sono stati nominati: 


Cappellani Comuni Pontifici soprannumerari : 
22 Febbraio 1933. Monsig. Francesco Strappa. 
24 . » Monsig. Carlo Chiesa Bini. 
11 Marzo »  Monsig. Ferdinando Feliziani. 
Chierico soprannumerario della Cappella Pontificia: 
10 Novembre 1932. Rev. D. Kutizio Peretti. 


NECROLOGIO 


28 Gennaio 1933. Monsig. Gustavo Carlo Mutel, Vescovo tit. di Raziaria. 
10* Marzo » Monsig. Norberto Klein, Vescovo tit. di Siene. 


. 16 > » Monsig. Antonio Teixeira, Vescovo di S. Tommaso di Me- 
liapor. 
23 » »  Monsig. Giuseppe Petrone, Vescovo di Pozzuoli. 
27* » » Monsig. Francesco Stefano Coppel, Vescovo di Nagpur. 
28 - »  Monsig. Augusto Curi, Arcivescovo di Bari. 


* Data del telegramma. 


E 


RIS CANONICI: ‘Maximt lussy 


var Card, Gasparni, et indice analytico -alphabetico auetus. 


(A) Baltio. Aa-18 (cm. 9*/,X15), characteribus nitidis, lectuque facil- 
limie, charta Subtili non trarislicida; fol. 

+ (B) Linteo anglico contectum, angulis rotwndatis, sections foto 
rabra,.cwm titulo awreo 


charta indica; fol. uxxu-918. - Linteo anglico contectum cum titulo awreo 
(D) Pelle 
sectiane foliornm rubra, cum titulo aurea... 


= (8), Editio (em. 12°/, X 19'/,) character, fol. 


— (F) Linteo anglico contectum, angulis oe sectione folio- 


racteribus nitidis, Jectuque. facillimis, charta eubtili; fol. x1vii1-932 


— (0) Bditio info cum Fontium 16 charta 
erassiore, characteribus grandiusculis; tol. 


“CODICIS IURIS CANONICI PONTES, cura 


Petri Card. Gasparai, in-8o. 


| BIBLIORUM SACRORUM Vuigetam Ciemeatingm. 


NOVA EDITIO, breviario perpetuo et concordantits aucta, adnotatis 


etiam locis, qui in monumentis Fidel sollemnioribus et in Liturgia 
Romapa usurpari consueverunt. - Curavit ALOISIUS GRAMATICA 


et punc typis Vaticanis iterum impressit, in-8e, pp. xvi-1186, 


charta indica, (mm, 131/,X 8"): 


(C) Idem, 'sectione foliorum aurea 


Idem, “eatone folforam 


Tibreria. Vaticana'~ 


CTI Pp. XV auctoritate Promalgatas, Pracfatione 


16,50, 
~ © EBditio in-180 (em. 9X 14), incitlimis, 


“19880 
vitulina contectum, angulis rotundatie, dorso. flextbili, 


a> ‘mp0 | 


— (G) Bditio cum Fontium annotatione. 18*/, 19%), eha- 


(A) In charta indico-eburnea, religatum linteo, titulo aureo . he 
(B) Im charta indico-alba, religatum linteo, titulo 


ex decreto Sacrosanct! Concilii Tridentiat restitutl, Pil 
“tificls Maximt iussu editi allorumque Pontificam cura recogaiti, 


‘Pit Papae X auctoritate reformati. Editio secapda post typicam. - 
Impressio rubra et nigra. Lineis rubris typis 


(B)-Linteo atiglico. eontectuni, rubra, cum thea ; 
(dy Volumen’ corio dorso sectione. 


93 — 93,50 96,50 
16,60. 0,0 


5,50. 


30 we 


a 
6 268,50 —> 
10 — 73,50 
> 
¥ 
4 ty 
O~ @— 
uc 

ANNUARIO PONTIFICIO. per Fanno “1933 


Ritratto di S. 8. Prd Xi, pp. 1080, Legatura in tela, titolo in oro, — Confiene: 
La sorte doi Roman La Gerarchia Pontefics = Collegio 
dei Cardinali - Patriarcati - 


Roma Vieariato dalla Citta de Valicano .- 
- Dati 


occorse 
- Indice schematico del 
In Roma L. % — Betero 35 — 


MISSALE ROMANUM 


ex Decreto Sacrosancti Concilii Tridestini restitutam; S. Pii V 

Pontificis Maxim! iussu editum, aliorumque Pontificum cura reco- 

gnitum,a Pio X reformatum et Benedicti XV auctoritate vulgatam. 

Editio quarta post typicam. - Volumen paginis constans 

charta manufacta, Typis rubris-nigris (em. 28X31), 
— (A) Volumen corio, linteo anglico sectione” 

foliorum fulva, eruce aurea alfisque ornamentis signatum =... 135 — 1 — 160— 
— (B) Volumen corio contevtum, seotione foliorum fulva, cruce aurea, 

alfisque ornamentis signatum. 160— 165.— 18 — 


— (C), Volumen corio contectum, sectione aurea aisgue orna- 
mentis aureis et cruce aurea perbelle signatum . « .-. ‘ 27 175 — 180 — 200 — 


Propria aliarum Dioecesium, si quidem eadem forma foliorum ac Miesale 
nostrum edita fuerint, ad petitionem mittentium simul cum Miseale 
nostris curis edito absque pretii augmentojconsuentur. 


MISSALE “ROMANUM x Decrets Sacrosancti Concttii 
Tridentini restitutum; 8. Pil V Pontificis Maximi-iussu editum, 
aliorumque Pentificum cura recognitum, a Pio X reformatum et 
Benedicti XV auctoritate vulgatum. - Tertia editio post typicam. 
- Volumen paginis constans charta ‘subtili non 
translucida, nigro tantum crassoque charactere impressum, cum 
rubricis cursivis, quas voéant, litterarunr formis (cm. 17%). 

foliorum rubra, cruce aurea aliisque ornamentis signatum . 

— (B) Volumen partim corio, partim linteo anglico contectum, sectione =e 
foliorum aurea, cruce aurea, aliisque ornamentié signatum. . . . 
({C) Volumen corio totum contectum, sectione foliorum aurea 
ornamentis aureis et cruce aurea 


iz 

